‘QH’คงเป้าโต30% ขอ2เดือนดูการเมือง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คิวเฮ้าส์คงเป้าโต 30% ขอเวลา 12 เดือนดูสถานการณ์การเมืองแล้วค่อยทบทวน 
นางสุวรรณา พุทธประสาท รองกรรมการผู้จัดการ บริษัท ควอลิตี้เฮ้าส์ (QH) เปิดเผยว่า บริษัทยังไม่ปรับลดเป้าการขยายตัวของรายได้ โดยคงเป้าเติบโตไม่ต่ำกว่า 30% จากปีที่ผ่านมามีรายได้ 1.1 หมื่นล้านบาท 
“ขอเวลา 12 เดือนเพื่อดูสถานการณ์การเมืองว่าจะกระทบมากน้อยแค่ไหน หากยุติเร็วก็จะกระทบน้อย หากยืดเยื้อจะสร้างความเสียหายต่อระบบเศรษฐกิจในระดับใด รวมทั้งจะพิจารณาปัจจัยแวดล้อมอื่น เช่น ดอกเบี้ย” นางสุวรรณา กล่าว 
อย่างไรก็ตาม เป้าหมายการขยายตัวของรายได้ในปีนี้สูงกว่าปีที่ผ่านมาซึ่งขยายตัวเพียง 10% เนื่องจากมีการเปิดตัวโครงการบ้าน 14 โครงการ คอนโดมิเนียม 35 แห่ง มูลค่ารวม 2 หมื่นล้านบาท ซึ่งยังเดินหน้าโครงการคอนโด เนื่องจากอยู่นอกเขตใจกลางเมือง อยู่แนวเขตรถไฟฟ้าแถวฝั่งธนและสุขุมวิท 97 
นอกจากนี้ ที่ประชุมผู้ถือหุ้นอนุมัติวงเงินการออกหุ้นกู้ 1 หมื่นล้านบาท ซึ่งบริษัทจะออกปีนี้ 4,000 ล้านบาท เพื่อชดเชยหุ้นกู้ชุดเดิมที่จะครบกำหนดปีนี้ โดยคาดว่าเดือน พ.ค.นี้ จะออกขายชุดแรก 2,0003,000 ล้านบาท อายุ 3 ปี อัตราดอกเบี้ยประมาณ 3% โดยสอดคล้องกับธุรกิจบ้านซึ่ง 3 ปีก็ได้เงินคืน ทำให้หุ้นกู้ของบริษัทมีสัดส่วน 85% ของหนี้รวม